  Туспуктэм: vk.com (Сергей Коновалов) Анжелика Тихонова корреспондент Глазкарысь 7 номеро школаын укнооссэ воштон ужъёс мыно. Лэсьтӥськисьёс оглом 170 выль укноос пуктозы. Ужъёсты быдэстыны ньыль миллион манетлэсь трос коньдон висъязы. Со сярысь Глазкарлэн тӧроез Сергей Коновалов «ВКонтакте» мерлыко вотэсысь бамаз ивортӥз. Выль укноослы уксё Удмуртиысь дышетонъя но тодосъя министерство висъяз. Ужъёсты гудырикошкон толэзь шорын йылпумъялозы. Нялтас вераса, гудырикошконэ школа доры нуись тротуарез но тупатъялозы. Пусъём, 2022-тӥ арын 7 номеро школае «Образование» йӧскалык ӵектосъя 12 выль ноутбукъёс басьтӥзы. Тодэ вайытом, Каракулино черкогуртын «Образование» йӧскалык ӵектос улсын шор ёзо школалэсь юртсэ рос-прос тупатъяло. Тегъёс: Глазкар Дышетон школаос пиналъёс тупатъянужъёс  